- Veste uriașă pentru dinamoviști
- Noul stadion al echipei din Ștefan cel Mare va primi "undă verde"
Veste uriașă pentru dinamoviști! Noul stadion al echipei din Ștefan cel Mare poate primi undă verde pentru construcție, după o ședință a Guvernului, de pe data de 21 martie.
În momentul de față, echipa antrenată de Zeljko Kopic nu are o "casă" stabilă, fiind obligată să își joace meciurile de pe teren propriu pe stadionul "Arcul de Triumf" sau pe Arena Națională.
Veste uriașă pentru dinamoviști
Totuși, acest lucru se poate schimba, după cum s-a anunțat pe pagina de Facebook "Noul Stadion Dinamo". Oamenii care administrează această pauză au anunțat faptul că în ședința Guvernului de pe data de 21 martie 2024 va fi aprobată Hotărârea prin care va fi aprobată finanțarea "Arenei Multifuncționale Dinamo":
"Vestea pe care o așteptam de 30 de ani‼️
În sfârșit, după zeci de ani de povești si promisiuni goale de conținut, cel mai important si medaliat club sportiv al Românilor si al României, CS Dinamo București, va avea o casă noua, unde sa poată să se antreneze și sa evolueze sportivii ce reprezintă speranțele țării pentru noi medalii olimpice, mondiale si europene, iar copii si juniorii să poată să facă sport de performanță in condițiile necesare in secolul XXI!
În ședinta Guvernului Romaniei din data de 21 martie 2024 va fi aprobată Hotărârea de Guvern pentru finanțarea "Arenei Multifuncționale Dinamo" din Șoseaua Ștefan cel Mare 7-9!
Ședința va începe la ora 12.00 si dupa terminarea acesteia va urma o sesiune de declarații de presă cu privire la actele si deciziile adoptate.
Link-ul cu agenda ședinței de Guvern de maine 21 martie 2024 in comentarii", anunță sursa citată anterior.
"Se va aproba proiectul"
De asemenea, fostul viceprimar al Sectorului 2 din București a dezvăluit faptul că momentul este iminent și a felicitat Guvernul României, pentru că noul stadion al echipei din Ștefan cel Mare va prinde, însfârșit, contur.
"Mâine este o zi importantă pentru întreaga suflare alb-roșie. Dinamoviștii vor avea stadion! În ședința de mâine, 21.03.2024, se va aproba proiectul de construire a stadionului din Ștefan cel Mare, printr-o Hotărâre de Guvern. Pe această cale țin să felicit Guvernul României și pe toți cei care au lucrat la acest proiect de mare interes.
Probabil că mulți dintre dumneavoastră v-ați mai pierdut din încredere, probabil că ați așteptat mai mult decât era cazul, dar momentul este iminent și nu mai poate fi "driblat".
Am susținut prin toate mijloacele posibile pe care le-am avut la dispoziție demararea acestui proiect de suflet al Sectorului 2", a spus acesta.